NaiveNeuron/SloPal huggingface dataset:
M. Číž, podpredseda NR SR: (2008-04-11):
V ďalšom programe budeme pokračovať tak, že ešte by predložila svoj návrh, žeby sme teda prerokovali druhé čítanie zákona o Protidrogovom fonde, kde predpokladáme, že diskusia bude relatívne krátka, potom môžeme diskutovať. A ďalšie dva body návrh pani poslankyne Tóthovej a pani poslankyne Ľudmily Muškovej by sa preložil ako jeden z prvých bodov na nasledujúcu schôdzu Národnej rady a na nasledujúcej schôdzi Národnej rady by sme prerokovali aj návrh strategických zámerov činnosti Sociálnej poisťovne. Takže, vážené kolegyne, kolegovia, pristúpime k druhému čítaniu o návrhu poslankyne Národnej rady Slovenskej republiky Jany Vaľovej na vydanie zákona, ktorým sa mení a dopĺňa zákon Národnej rady Slovenskej republiky č. 381/1996 Z. z. o Protidrogovom fonde a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač, teda tento zákon má tlač 535. Informácia o rokovaní vo výboroch je pod číslom 535a. Pani poslankyňa, máte slovo a odôvodnite v druhom čítaní váš návrh zákona.
Poliačik, Martin, poslanec NR SR (2018-11-29):
Ďakujem veľmi pekne. To je presne vec, ku ktorej sa, ku ktorej sa chcem vyjadriť. Podľa mňa opäť sme v situácii, že nie sú splnené podmienky pre skrátené legislatívne konanie, preto by tento zákon v skrátenom legislatívnom konaní do parlamentu nemal prísť. Nejde o žiadne zásadné porušenie ľudských práv a dôvodová správa k zákonu nehovorí nič o tom, že by malo dochádzať k nejakým obrovským a nečakaným hospodárskym škodám. Neviem, akým spôsobom toto bolo prepašované cez legislatívnu radu vlády, ale som presvedčený o tom, že toto skrátené legislatívne konanie je nezákonné, nemalo by tu byť a tým pádom by celé plénum malo skrátené legislatívne konanie odmietnuť.
Krištúfková, Petra, poslankyňa NR SR (2017-09-14):
Ďakujem za slovo. Vážená pani podpredsedníčka, vážené panie poslankyne, vážení páni poslanci, cieľom návrhu zákona je podporiť mladé rodiny pri vzdelávaní ich detí zavedením mimoriadneho prídavku na každé dieťa vo výške 25 eur, ktorým sa každoročne zmiernia náklady súvisiace s nástupom dieťaťa do školy. Dieťa od 6 do 15 rokov navštevuje základnú školu. Výdavky súvisiace so zabezpečením prváka vytiahne rodičom z peňaženky jednorazovo okolo 400 eur. Väčšie sumy predstavujú počas prvého ročníka aj výdavky na cestovanie a stravu v škole. Starší školák začne viac míňať na školské potreby, výlety, náklady na cestovné, stravu, krúžky, šport, školské aktivity. Najväčšou položkou pri stredoškolákovi a vysokoškolákovi je na školské potreby a učebnice, oblečenie, výlety, cestovné, šport, školské aktivity. Vzhľadom na pozitívny vývoj ekonomiky Slovenskej republiky sa navrhuje tieto náklady pre mladé rodiny každoročne zmierniť. Predkladaný návrh zákona má vplyv na rozpočet verejnej správy, ktorý je vyčíslený v doložke vplyvov. Návrh zákona nemá vplyv na podnikateľské prostredie, nemá sociálne vplyvy, nemá vplyv na životné prostredie a nemá ani vplyv na informatizáciu spoločnosti. Návrh zákona je v súlade s Ústavou Slovenskej republiky a ústavnými zákonmi a s ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami. Viac k tomuto návrhu poviem v rozprave, do ktorej sa zároveň hlásim.
Bugár, Béla, podpredseda NR SR (2017-12-07):
Pán poslanec Kvorka.
Bugár, Béla, podpredseda NR SR (2011-10-19):
Ďalej v rozprave vystúpi pán poslanec Ondruš. (Hlasy v sále.) Pán poslanec, ja vidím veľmi dobre, že s faktickými sa nehlási nikto, na to ma nemusíte, pán poslanec Somogyi, upozorňovať. Ale zas vidím, že predseda výboru pán poslanec Brocka sa hlási s procedurálnym návrhom. Takže, pán poslanec, nech sa páči.
Šimečka, Michal, podpredseda NR SR (2024-04-24):
Ďakujem veľmi pekne. S faktickou poznámkou pán poslanec Kišš.
Mičovský, Ján, poslanec NR SR (2023-06-14):
Ďakujem za slovo, vážený pán podpredseda. Považujem možno aj za takú vec šťastia, že práve tento príspevok pána poslanca Budaja zaznel teraz, keď sa už blížime k záveru. Lebo obsahoval také niektoré filozofické motívy, ktoré prisúdili tejto vláde na základe programového vyhlásenia celkom zaujímavé a najmä potrebné miesto. Naozaj podľa toho, ako to on aj vyhodnotil, ja s tým súhlasím, aj podľa toho, ako to vnímame, aj na základe slov, ale aj takých historických nejakých súvislostí spojených s členmi vlády, že táto vláda sa postaví a stavia na správnu stranu histórie tohto ťažko skúšaného a rozdeleného nielen Slovenska, ale vnímame aj Európy a celého sveta. O to dôležitejšie je, že tá pozícia jasne hovorí, kde stoja. Vieme, že nie všetci sa s nimi stotožnia. Taká vláda nebude nikdy, ktorá by mala všeobecnú podporu, ale o to je to cennejšie, že vnímajú tie siločiary dnešnej doby a že budú stáť tam, kde, myslím, nieže to si želá nejaká časť tohto pléna, to by bolo málo platné, ale tam, kde to potrebuje Slovensko. Ďakujem.
Migaľ, Samuel, poslanec NR SR (2023-11-15):
Ďakujem, pán predsedajúci. Pán poslanec, ja som si vás veľmi pozorne vypočul, hovorili ste o tom, že ste pozorne čítali programové vyhlásenie vlády. Ďakujem, že ste spomenuli aj výjazdové rokovania vlády, aj keď tie vaše nasledujúce slová, pán poslanec, zrejme pramenia z nevedomosti. Tak ja vám ich tak krátko a rýchlo doplním. Ešte za vlády Petra Pellegriniho v regiónoch nechala táto vláda skutočne milióny na konkrétne projekty, na vodovody, na kanalizácie a na domy smútkov, športoviská či do kultúrnych stánkov. A viete čo? Som naozaj rád, že tak ako strana HLAS sľubovala pred voľbami, táto vláda nebude rozhodovať od zeleného stola a naši ministri budú riešiť problémy tam, kde naozaj sú. Nie v Bratislave, ale v slovenských regiónoch, pretože strana HLAS je stranou regiónov a nie bratislavskej kaviarne. 	Ďakujem pekne.
Danko, Andrej, podpredseda NR SR (2023-12-14):
Pani poslankyňa Nash.
Číž, Miroslav, podpredseda NR SR (2015-07-01):
Ďakujem pekne. Kolegyne, kolegovia, teraz dávam možnosť prihlásiť sa do rozpravy ústne. (Reakcie z pléna.) Ešte raz, je potrebné sa prihlásiť. Takže, kolegyne, kolegovia, uzatváram možnosť prihlásiť sa do rozpravy ústne. Slovo má pán poslanec Viskupič, pripraví sa pán poslanec Mikloško.
Zmajkovičová, Renáta, podpredsedníčka NR SR (2012-12-13):
S faktickými poznámkami 6 poslancov. Uzatváram možnosť prihlásiť sa s faktickou poznámkou. Pán poslanec Kéry.
Blaha, Ľuboš, poslanec NR SR (2019-09-13):
Tak to je krásne, že Marian Kočner mal byť 150-ka na kandidátke OĽANO, to je pre mňa nová informácia, fantastické, takáto posila, pán Matovič. Možno keď vám teraz odišla Remišová, tak by ste mohli túto starú dobrú myšlienku oprášiť, možno túto ponuku by Marian Kočner mohol dostať znova na nejakom motúziku do väzenia. Viete, vy by ste sa k sebe neuveriteľne hodili. Rovnako ako pán Matovič, aj pán Kočner je bezcharakterný podvodník. Rovnako ako pán Matovič je považovaný za psychopata. Rovnako ako pán Matovič, ho už opúšťajú aj všetci najbližší. A rovnako ako pán Matovič, a teraz budem citovať pána Matoviča, „dosiahol vraždou Kuciaka míľnik“, to kedysi pán Matovič povedal. A potom, samozrejme, vznikajú podozrenia, komu táto vražda vyhovovala a kto sa na nej dodneska priživuje. Ja by som chcel pána podpredsedu vlády doplniť v jednej veci a to je podľa mňa veľmi podozrivá záležitosť: úniky zo vyšetrovacieho spisu. O tom sa málo hovorí. A myslím si, že aj páni kolegovia z opozície by mali klásť otázku Igorovi Matovičovi, ktorý sa nechal počuť, že vraj si zistil, že vraj komunikácia esemesková medzi pani Jankovskou a pánom Kočnerom je autentická. Povedzte mi, prosím vás, ako si to ten človek mohol zistiť, pokiaľ nemá nejaké mafiánske väzby? On si to nemal ako zistiť. Nemal si to ako zistiť ani pán predseda vlády, lebo na to nemá právomoci. Nikto z nás nemá právomoci vstupovať do vyšetrovacieho spisu. Ale pán Matovič si to zistil! Povedzte mi, čo je toto za konšpiráciu? Je možné, aby mal Matovič kontakty na políciu? A čo keď potom policajtom hovorí, čo majú policajti vyšetrovať? A čo keď im hovorí, aby politicky likvidovali ľudí? Toto je veľmi nebezpečný fakt a myslím si, že pán Matovič by mal verejnosti povedať, odkiaľ má túto informáciu, ktorú jednoducho mať nemohol, inak je podozrivý v tomto prípade. Ďakujem.
Glváč, Martin, podpredseda NR SR (2018-01-30):
Pán poslanec Krajkovič.
P. Paška, predseda NR SR: (2008-11-25):
Otváram rozpravu. Písomnú prihlášku nemám. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Prerušujem rokovanie o tomto bode programu. Pán minister, ideme do druhého čítania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov , je to tlač 804. Spoločná správa je tlač 804a. Máte slovo.
Glváč, Martin, podpredseda NR SR (2016-06-17):
Vážené panie poslankyne, vážení páni poslanci, otváram štvrtý rokovací deň šiestej schôdze Národnej rady Slovenskej republiky. Na dnešnom rokovacom dni o ospravedlnenie požiadali: pani podpredsedníčka Nicholsonová, poslanci Beblavý, Bláha, Holúbek, Choma, Klus, Lipšic, Simon a Smolíková. Pokračujeme v prerušenej rozprave v prvom čítaní o návrhu poslankyne Erike Jurinovej, Sone Gaborčákovej, Silvie Petruchovej a Anny Verešovej na vydanie zákona, ktorým sa dopĺňa zákon č. 461/2003 Z. z. o sociálnom poistení, tlač 138. Vítam gymnazistov z Humenného. Vítajte v Bratislave. (Potlesk.) Vidím, zástupca navrhovateľa je prítomný, overovateľ tak isto, nech sa páči, či spravodajca. Nech sa páči, dokončí svoje vystúpenie. Neviem, poslankyňa Jurinová mala? Neviem, dohodli sme sa. (Pokračovanie v rokovaní o návrhu poslankýň Národnej rady Slovenskej republiky Eriky Jurinovej, Sone Gaborčákovej, Silvie Petruchovej a Anny Verešovej na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 138.)
Danko, Andrej, predseda NR SR (2019-02-07):
Pán poslanec, poprosím, prerušujem rokovanie. Pokračujeme o 14.00 hodine. Dneska je štvrtok? Je hodina otázok pravdepodobne. Takže potom o 15.00 hod. (Reakcia z pléna.) Interpelácie, až po interpeláciách. (Reakcia z pléna.) Aha, potom ústavní sudcovia, pevný bod. Ďakujem. Prajem dobrú chuť. (Prerušenie rokovania o 12.01 hodine.) (Pokračovanie rokovanie o 14.00 hodine.)
Paška, Pavol, predseda NR SR (2012-06-28):
Pán poslanec Jarjabek.
Svrček, Miloš, poslanec NR SR (2022-10-05):
Vážený pán predseda, kolegyne, kolegovia, v rozprave vystúpila poslankyňa Hatráková, ktorá podala pozmeňujúci návrh. Keďže tento pozmeňujúci návrh bol podaný dnes, dajte, prosím, hlasovať o skrátení lehoty podľa § 83 ods. 4 rokovacieho poriadku.
B. Bugár, podpredseda NR SR: (2004-11-02):
S. Husár, poslanec: Je to dôležité pre parlament aj pre ďalší proces. Dovoľte mi dokončiť.
Pellegrini, Peter, predseda NR SR (2015-09-18):
Ďakujem pekne. Otváram rozpravu. Konštatujem, že som nedostal žiadnu písomnú prihlášku do rozpravy, pýtam sa, či sa niekto do rozpravy hlási ústne. Evidujem, že do rozpravy sa hlási pán spravodajca, končím možnosť prihlásiť sa do rozpravy a vyhlasujem, vyhlasujem (povedané so smiechom), jediný prihlásený do rozpravy je pán spravodajca. Nech sa páči, máte slovo.
Pellegrini, Peter, predseda NR SR (2015-06-25):
Ďakujem pekne. Pán poslanec Hlina bol posledným prihláseným do rozpravy písomne. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy ústne. Pani poslankyňa Mezenská. Ešte predtým o slovo požiadal pán spravodajca, nech sa páči.
Svrček, Miloš, poslanec NR SR (2023-05-09):
Ďakujem za slovo, pán predsedajúci. Ako som aj v úvodnom slove povedal, tak predmetom tohto zákona je umožniť subjektu, ktorým je stavebná sporiteľňa, zrušenie bez tej likvidácie alebo prevod podniku alebo jeho časti tak, aby jeho právnym nástupcom mohla byť výlučne jedna stavebná sporiteľňa alebo iná banka ako stavebná sporiteľňa. Súčasná stavebná, alebo súčasná právna úprava zákona o stavebnom sporení neumožňuje stavebnej sporiteľni zlúčenie stavebnej sporiteľne s inou stavebnou sporiteľňou alebo s inou bankou ako stavebnou sporiteľňou, respektíve predaj podniku stavebnej sporiteľne alebo jeho časti inej stavebnej sporiteľni alebo inej banke ako tejto stavebnej sporiteľni. Pred druhým čítaním sme mali ešte viackrát rokovanie aj s ministerstvom financií ako predkladatelia. Pri tomto návrhu zákona bol použitý taký neštandardný inštitút, ktorý nie je veľmi bežne používaný, ale bol jednoducho zaslaný aj na konzultáciu Európskej centrálnej banke, ktorá sa mala vyjadriť k tomuto návrhu zákona. Neboli tam zaslané žiadne pripomienky, takže máme to až teraz na májovej schôdzi, ale v rámci aj rokovania legislatívnej rady vlády, aj po komunikácii a konzultáciách s ministerstvom financií bude, alebo bol pripravený a bude predložený pozmeňujúci a doplňujúci návrh môj. Viem, že taktiež prebehla komunikácia aj medzi mifinom a pánom predsedom finančného výboru, takže môžem tiež povedať, že tento pozmeňujúci návrh my podporíme, pretože sa nám zdá konštruktívny a vecný. Dôvodom predloženia môjho pozmeňujúceho návrhu je predovšetkým dôvod zosúladenia s terminológiou používanou v Obchodnom zákonníku, keďže aj pri tejto navrhovanej úprave zákona o stavebnom sporení sa na zrušenie stavebnej sporiteľne bez likvidácie budú vzťahovať všetky spôsoby zrušenia spoločnosti, ktoré sú stanovené v Obchodnom zákonníku, teda zlúčenie, splynutie alebo aj rozdelenie. Zároveň riešime aj otázku nadobudnutia účinnosti. Takže prečítam teraz tento krátky pozmeňujúci návrh. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci návrh k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, parlamentná tlač 1401. 1. V čl. I v § 2 ods. 6 sa slová „sa stane“ nahrádzajú slovami „sa stáva“. 2. novelizačný bod. Čl. II (účinnosť) znie: „Čl. II Tento zákon nadobúda účinnosť 1. júna 2023.“ Toľko pozmeňujúci a doplňujúci návrh. Ďakujem.
M. Pado, poslanec: (2007-09-19):
A asi to nie je celkom tak, ako ste rozprávali, s tými správcovskými spoločnosťami, lebo ak by to bolo také zlé, veľmi by som sa čudoval, prečo teda chcete otvoriť 2. pilier alebo ste uvažovali s otvorením 2. piliera na pol roka, aby z toho odišli len niektorí ľudia a potom aby znova nech to teda platilo. Ak je to také zlé, tak prečo to otvárate na pol roka? Veď to sú táraniny najhlbšieho zrna, prepáčte mi za výraz, pán podpredseda, ale používam kaliber, aký ste použili pred chvíľou vo svojom vystúpení vy pri tých táraninách a drístaní. Takže, pán podpredseda, veľmi pekne sa vám podarilo zaútočiť na city jednotlivých skupín obyvateľov, naozaj to bolo krásne cielené a možnože v niektorých prípadoch to malo aj úspech. Ale, pán podpredseda, to vystúpenie bolo plné demagógie a naozaj ničím nepodložených výmyslov. Ďakujem pekne.
Matovič, Igor, predseda vlády SR (2020-05-14):
Ešte minútu štyridsaťpäť, nie? Či?
Danko, Andrej, predseda NR SR (2018-10-23):
S reakciou na faktické, pán poslanec Dostál.
Mizík, Stanislav, poslanec NR SR (2018-10-24):
Ďakujem za slovo. Vážená pani bývalá ministerka, ako váš jeden predrečník, terajší minister, ste opäť spomínali fašistov. Pani Žitňanská, ako štátna tajomníčka ste boli aj pri vzniku Špeciálneho súdu, ktorý sa neskôr pretransformoval na Špecializovaný trestný súd. Obdobný súd bol zriadený aj počas tretej ríše. Z vašej dielne pochádza náhubkový zákon, ktorý je ideologický náhubkový zákon namierený proti opozícii. Obdobný ideologický zákon bol aj za tretej ríše, tiež bol zameraný proti opozícii. Ako právnička by ste mali vážiť slová, mimo sály by už padlo trestné oznámenie. Ako právnička ste akým právnym zistením zistili, že sa na území Slovenska a v Slovenskej národnej rade pohybujú fašisti? Na základe vašej vyfabulovanej chiméry? Na základe vášho mokrého sna? Ďakujem za slovo.
Kuriak, Milan, poslanec NR SR (2021-02-25):
Ďakujem za slovo. Pán minister, ste dobrý minister. Ste človek, ktorý sa nehanbí priznať k svojej viere aj na pôde Národnej rady. Rád počúvam vaše vystúpenia v tomto pléne. Majú vždy úroveň, ste slušný, vecný a aj pokorný človek. Som vďačný, že aj mnohí ďalší ministri sú veriaci a nehanbia sa za vieru v Pána Boha, čo si niekedy v dnešnej dobe vyžaduje aj kus odvahy. Taktiež sa chcem poďakovať, že ste sa verejne postavili za sprístupnenie kostolov pre veriacich. Verím, že v najbližšej dobe sa aj kostoly opäť otvoria, samozrejme za dodržania tých najprísnejších opatrení, ako to bolo pred ich zatvorením. V žiadnom kostole som nevidel porušovanie rozstupov, dezinfekcie a iných, iných nariadení či vlády alebo odborníkov. Núdzový stav podporím hlavne kvôli kolabujúcim nemocniciam a personálu v nich. Verím, že aj po schválení núdzového stavu sa postupne začnú otvárať minimálne malé prevádzky, kde za dodržanie nariadení nehrozí nákaza tak, ako vo veľkých supermarketoch a obchodoch s potravinami, kde sa aj napriek pokutám porušujú nariadenia vo veľkom. Ďakujem pekne.
R. Madej, poslanec: (2009-02-12):
A ja som na záver, panie poslankyne, páni poslanci, povedal, že si nemyslím, že sú dobré tendencie meniť Zákonník práce v tom smere, že by sa krátili práva zamestnancov. To nie je dobré. Aj preto si myslím, že z hľadiska zmien v pracovnom práve je toto nateraz jediná podľa môjho názoru nevyhnutná vec, ktorú treba upraviť a ktorá veľmi pomôže najmä zamestnanosti v stredných a veľkých podnikoch. Preto vás prosím o podporu a o menej kritiky, keď už idete návrhy podporiť, aby ste si zachovali tvár.
Grendel, Gábor, podpredseda NR SR (2020-05-19):
Poprosím vás, kolegovia!
Lengvarský, Vladimír, minister zdravotníctva SR (2022-06-23):
Vážený pán predsedajúci, panie poslankyne, páni poslanci, ja oceňujem túto rozpravu a verím tomu, že prispeje k vylepšeniu tohto zákona a myslím si, že aj napriek niektorým nie úplne vyladeným veciam ten zákon ako celok je v poriadku a budeme sa snažiť, aby aj pacientke organizácie z úrovne ministerstva zdravotníctva boli do tohto procesu zainteresované a dosiahli sme v budúcnosti nejaké riešenie tohto problému. Ja ďakujem veľmi pekne za podporu vopred.
Ňarjaš, Erik, poslanec NR SR (2021-05-06):
Pán predsedajúci, dajte, prosím, hlasovať o tom, že Národná rada berie na vedomie Správu o výsledku hospodárenia Národnej banky Slovenska za rok 2020.
Kočiš, Eduard, poslanec NR SR (2021-09-22):
Veľmi pekne ďakujem za slovo, pán predsedajúci. Pán kolega Urban, naozaj veľká vďaka za tvoj príspevok k tomuto nášmu predkladanému návrhu zákona, ktorý z značnej miery a z dosť veľkej časti naozaj kopíruje zákon, ktorý bol prijatý v Maďarskej republike, tzv. Orbánov zákon, takto ho umelo alebo nejakým spôsobom ľudovo mnohí nazývajú. Tento zákon naozaj, ako si správne poznamenal vo svojej rozprave, nejde žiadnym spôsobom bojovať proti komunite LGBTI, ale naozaj tento zákon je výlučne o ochrane našich detí, o ochrane mladistvých a o ochrane maloletých, ktorým sú neustále zo všetkých printových médií podsúvané zvrátené a zvrhlé myšlienky o tom, že môžu byť čím chcú, ak sa tak cítia. To v žiadnom prípade nie je pravda. Ak sa raz chlapec narodil ako chlapec a dievča sa narodilo ako dievča, tak nemôže ho niekto z týchto komunít alebo niekto, kto vyznáva túto úžasnú liberálnu demokraciu, presviedčať, veď ty sa môžeš stať tým, na čo sa v danú chvíľu cítiš; to je podľa mňa zlé, choré a zvrátené. Nemôžeme v žiadnom prípade dávať na piedestál slávy národnostné menšiny alebo sexuálne menšiny a uzatvárať do kúta alebo do nejakej nepohodlnej izby rodiny, ktoré sú tradičné, a stavať do pozornosti to, že budeme pozerať cez prsty na rodinu, ktorú tvorí muž, žena a deti, a jednoducho budeme to brať ako niečo v dnešnej dobe už možno aj čudné. A naozaj si dovolím povedať, že propagovať pedofíliu, transvestitov a podobné iné zvrhlosti a podieľať sa na tom nie je správne.
Paška, Pavol, predseda NR SR (2013-06-18):
Pani podpredsedníčka Jurinová.
Dubéci, Martin, poslanec NR SR (2024-02-15):
Ďakujem za slovo, pán predsedajúci, dovoľte, aby som v súvislosti s menami a so zmenami aj v našom poslaneckom klube prečítal teda pozmeňujúci návrh, ktorý zmení tlač pána poslanca Šipoša a bude ich reflektovať. Takže čítam pozmeňujúci návrh. Návrh na voľbu poslankyne Národnej rady Slovenskej republiky za členku výboru Národnej rady Slovenskej republiky a voľbu poslanca Národnej rady Slovenskej republiky za náhradného člena výboru Národnej rady Slovenskej republiky, tlač 181, sa mení a dopĺňa nasledovne: 1. V prvej vete sa za slová „za volebnú koalíciu SLOVENSKO, ZA ĽUDÍ, KÚ” dopĺňajú slová: „a poslancov, členov Klubu poslancov Národnej rady Slovenskej republiky za hnutie Progresívne Slovensko A. odvoláva poslankyňu Darinu Luščíkovú, Progresívne Slovensko, z funkcie členky Výboru Národnej rady Slovenskej republiky pre nezlučiteľnosť funkcií,“ 2. pred slovo „volí” sa dopĺňa písmeno „B“. 3. za posledné slovo prvej vety sa dopĺňa text: „a poslankyňu Darinu Luščíkovú za členku Výboru Národnej rady Slovenskej republiky pre financie a rozpočet a poslanca Richarda Dubovického, Progresívne Slovensko, za člena Výboru Národnej rady Slovenskej republiky pre nezlučiteľnosť funkcií.“ Názov uznesenia Národnej rady Slovenskej republiky sa upraví nasledovne: „Návrh na zmeny v zložení výborov Národnej rady Slovenskej republiky (tlač 181).“ Ďakujem pekne, skončil som.
M. Číž, podpredseda NR SR: (2007-05-15):
Vážené kolegyne, kolegovia, poprosím, rešpektujme, ešte neprikročujeme k voľbe, ešte iba robíme v podstate len potrebné procedurálne kroky k vykonaniu voľby. Teraz otváram rozpravu o tomto bode programu a pýtam sa vzhľadom na to, že som nedostal  žiadnu písomnú prihlášku, či sa niekto chce prihlásiť do rozpravy ústne. Ak nie, uzatváram možnosť podania ústnych prihlášok do rozpravy k tomuto bodu programu. A vyhlasujem rozpravu k tomuto bodu programu za skončenú. Pán predseda výboru sa nevyjadrí. Ďakujem mu za navrhnutie. A prerušujem rokovanie o tomto bode programu. Teraz pokračujeme návrhom na voľbu člena Rady Slovenskej televízie (tlač 260) Prosím predsedu výboru pre kultúru a médiá poslanca Pavla Minárika, aby návrh uviedol.
Sulík, Richard, predseda NR SR (2011-09-14):
Aha, tak. Dobre. Odzvonilo, hej. Ďakujem. (Zasmiatie sa rečníka.) Čiže niektoré strany jasne povedali áno, niektoré strany jasne povedali nie. Čo spraví SMER, najväčšia strana v parlamente? Veď my to nijak nespochybňujeme. Strčí hlavu do piesku. No takto chcete vládnuť? (Potlesk a reakcie z pléna.) Prosím? Nerozumiem vám... (Reakcie z pléna. Prerušenie vystúpenie predsedajúcim.)
Laššáková, Jana, podpredsedníčka NR SR (2012-06-26):
Pán poslanec Bagačka, nech sa páči.
Valocký, Jozef, poslanec NR SR (2016-03-23):
Sľubujem. (Potlesk.)
Grendel, Gábor, podpredseda NR SR (2020-07-15):
Pán poslanec Mazurek.
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 125 poslancov, za 83, proti 12, zdržalo sa 30, hlasovali všetci prítomní. Pozmeňujúci návrh pána poslanca Gyimesiho sme schválili.
R. Chmel, minister kultúry SR: (2004-12-09):
Vážená pani poslankyňa, ako vidíte, odchádza mi už aj hlas. (Smiech v pléne.) Ale pokúsim sa, pokiaľ mi sily ešte zostanú, niečo vám z toho prečítať. Takže, ak vás len neuspokojila odpoveď pána generálneho prokurátora a vzhľadom na moje zdravie neudelíte mi dišpenz možno, to je vážne, ale zatiaľ, ak dovolíte, budem pokračovať. Takže, Rada pre vysielanie a retransmisiu je orgánom výkonnej moci, ktorý je mimo pôsobnosti ministerstva kultúry a svoje úlohy má stanovené priamo zákonom. Rada vo svojej činnosti vypracúva správu, ktorú každoročne predkladá Národnej rade Slovenskej republiky. Z tohto pohľadu môžu neplnenie povinností zo strany rady skonštatovať jedine poslanci Národnej rady. Národná rada môže aj prostredníctvom Výboru Národnej rady pre vzdelanie, vedu, šport a mládež, kultúru a médiá dohliadať nad činnosťou rady. V rade sa uskutočnil poslanecký prieskum, z ktorého zatiaľ nie sú známe závery a zatiaľ nie je Národnou radou schválená ani správa o činnosti rady za rok 2003. Zobrazovanie násilia vo vysielaní a sankcionovanie, na ktoré sa vzťahuje aj vaša otázka, je obmedzené najmä v známom § 19 ods. 2 zákona 308/2000 Z. z. o činnosti rady. V tejto oblasti kontroly alebo sankcionovania násilia vo vysielaní hovorí jej doterajšia činnosť v tejto oblasti. 8. júla 2004 začala správne konanie voči vysielateľovi MAC TV, s. r. o. Bratislava vo veci možného porušenia § 19 ods. 2 písm. d) a § 20 ods. 1 zákona č. 308 v súvislosti s odvysielaním príspevku poprava amerického rukojemníka v Iraku v programe Noviny TV JOJ dňa 12. 5. 2004. Vo veci zatiaľ nebolo rozhodnuté. Ďalej 24. 8. 2004 rozhodla o porušení povinnosti ustanovenej v § 19 ods. 2 písm. d) zákona č. 308 vysielateľom MAC TV, s. r. o. Bratislava tým, že bezdôvodne zobrazil scény reálneho násilia, kde sa nenáležitou formou zdôraznil skutočný priebeh umierania. V uznesení sa však nedozviete, ako, čím a kedy došlo k porušeniu. 24. 8. 2004 zastavila správne konanie vedené voči Rádiu Nitra vo veci možného porušenia § 19 ods. 2. Najčastejšie porušenia zákona, ktoré v oblasti vysielaného obsahu rada v tomto roku skonštatovala, prípadne o nich konala, sa týkajú ochrany maloletých, a to prostredníctvom nesprávnej aplikácie jednotného systému označovania programov. Je však otázne, či činnosť rady v tomto smere je dostatočná. Komplexný prehľad o počte správnych konaní, dĺžke ich konania, právoplatne skončených rozhodnutí a výške pokút uložených radou je kompetentná podať jedine predsedníčka Rady pre vysielanie a retransmisiu a jedine na základe takto získaných údajov je možné hodnotiť objektívne plnenie úloh rady a prípadne vyvodiť zodpovednosť za neplnenie úloh voči členom rady. Opakujem však, že neplnenie zákonných povinností radou môže skonštatovať iba plénum Národnej rady. Ďakujem pekne, pán predsedajúci.
P. Hrušovský, predseda NR SR: (2005-12-13):
(Hlasovanie.) 142 prítomných, 56 za, 31 proti, 40 sa zdržalo, 15 nehlasovalo. Návrh sme neschválili. Ďalší návrh je 2/2.
Hrušovský, Pavol, podpredseda NR SR (2011-03-24):
Hlasujeme, páni poslanci, o návrhu. (Hlasovanie.) 142 prítomných, 78 za, 7 proti, 56 sa zdržalo, 1 nehlasoval. Návrh sme schválili. Prosím o ďalší návrh.
Kaliňák, Robert, podpredseda vlády a minister vnútra SR (2015-11-26):
Pán poslanec, vy kladiete otázku a ja odpovedám. A ešte stále sme v demokratickej krajine, kedy odpoveď by som si dovolil zvoliť. A ja som vám povedal pravdu a vy viete, že hovorím pravdu, preto tá vaša emotívna reakcia. Pretože vy viete veľmi dobre, že čo ste tam robili, a viete veľmi dobre, že máte zlé svedomie a nespí sa vám dobre. Ale sú určité veci, z ktorých sa vyspovedať, pán poslanec, nedá. A to je priama ľudská zodpovednosť, ktorú musíte cítiť, že ste to v tejto chvíli proste prehnali. Môžete sa snažiť vyhovárať na kohokoľvek, na kohokoľvek hodiť vinu. Ja sa vás nesnažím obviniť. Ako iste viete, ani sa vás nesnažím do toho nejako vsunúť. Len hovorím, že tá politická zodpovednosť tu je. A ako politik ju musíte byť schopný niesť. Tí budú obvinení, ktorí sú zodpovední za bezprostrednú príčinu pádu mosta. A tá bola stanovená znaleckým posudkom, čo bolo vinou. A tou vinou bolo, že konštrukcia neudržala betónovanie. Ani nieže ho neudržala v nejakej miere, že už to bolo, naliaty betón, ale ona sa zrútila po jednej tretine betónovania. To znamená, nemala o 2 percentá slabšiu únosnosť alebo o 5 percent slabšiu únosnosť, ale už po tretine betónu, ktorý tam mal byť, to znamená, tretine váhy sa tento most zrútil. To znamená, išlo sa jednoznačne po najlacnejšej verzii, ktoré sa používajú na tomto moste, a práve šetrenie na tomto priestore bolo práve tou príčinou politickou. Bezprostrednou príčinou bola samotná skruž, ktorá nevydržala a mohla, keby bola možno lepšie napočítaná. Ale keby bola viacej napočítaná, možno by viacej stála. Keby viacej stála, zase by hľadali nejaké lacnejšie riešenie. Čiže z tohto pohľadu sa treba zamyslieť nad dvoma vecami, politickou zodpovednosťou a nezmyselného šetrenia, ktoré stálo niekoľko ľudí život, a takisto druhá vec, ktorá už bola bezprostredná. Aj preto do budúcna verím, že budete poučený a že budete sa snažiť o to, aby všetky veci, ktorá sa u nás budú budovať, boli čo najbezpečnejšie a potom čo najlepšie fungovali aj pre občanov Slovenskej republiky. Ďakujem pekne. (Potlesk.)
Pčolinský, Peter, podpredseda NR SR (2023-05-25):
Otváram všeobecnú rozpravu, do ktorej nemám žiadnu písomnú prihlášku. Pýtam sa, či sa chce niekto prihlásiť ústne okrem navrhovateľky. Nikto, uzatváram možnosť sa prihlásiť. Čiže teraz v rozprave vystúpi pani navrhovateľka, nech sa páči.
I. Mikloš, podpredseda vlády a minister financií SR: (2004-09-24):
Súhrne možno konštatovať, že tohtoročné rozpočtové hospodárenie sa vyvíja neporovnateľne lepšie ako vlani. Výsledky za prvý rok boli dokonca lepšie, ako predpokladal štátny rozpočet, lepšie sa plnili daňové príjmy aj nedaňové príjmy, aj keď, samozrejme, nie pri všetkých daniach to platí, ale v zásade súhrnne za daňové a nedaňové príjmy bol vyšší výber týchto príjmov, ako bol predpoklad. Taktiež vo výdavkovej časti bol vývoj pozitívny. Zároveň ale treba a chcem dodať, že nemožno z vývoja prvého polroka vyvodzovať nejaké ďalekosiahle  závery z hľadiska toho, že trend musí a bude pokračovať. Tie týždne a mesiace od polroka ukazujú, že tempo tohto lepšieho plnenia sa zmiernilo, napriek tomu náš predpoklad je, že by nemali byť ohrozené celoročné predpokladané predpoklady v štátnom rozpočte napriek tomu, že sme mali niektoré dodatočné výdavky, ktoré pôvodne štátny rozpočet nepredpokladal, najmä na investíciu KIA - Hyundai, ale taktiež napríklad na tisíckorunový príspevok dôchodcom. Dovoľte mi uviesť to, čo v materiáli nie je, a to je aktuálne plnenie štátneho rozpočtu, čiže k včerajšiemu dňu príjmy štátneho rozpočtu tvorili 160 191 miliónov a výdavky 197 132 miliónov, teda schodok, aktuálny schodok štátneho rozpočtu je necelých 37 miliárd korún. Takže predpokladáme, že bude splnený aj ten kľúčový ukazovateľ, a to je deficit verejných financií nielen štátneho rozpočtu, ale verejných financií do úrovne 3,94 percenta, ako predpokladá návrh rozpočtu verejných financií s tým, že je možné, že to bude aj mierne lepšie. Ďakujem pekne za pozornosť.
Sulík, Richard, predseda NR SR (2010-07-08):
Ďakujem. Poprosím pána Gála.
P. Hrušovský, predseda NR SR: (2004-09-21):
(Hlasovanie.) 139 prítomných, 138 za návrh, 1 sa zdržal. Uvedené body zo spoločnej správy sme schválili. Nech sa páči, pán poslanec. J. Hurban, poslanec: Ďakujem, pán predseda. Ďalej budeme hlasovať spoločne o bodoch 1, 3, 5, 6, 7, 8, 11 a 17 s odporúčaním gestorského výboru neschváliť.
Sulík, Richard, predseda NR SR (2011-09-14):
Ďakujem. Otváram rozpravu. Pýtam sa, kto sa chce prihlásiť do rozpravy? Jeden poslanec. Uzatváram možnosť sa prihlásiť do rozpravy. A slovo má pán poslanec Fecko.
Bugár, Béla, podpredseda NR SR (2018-06-12):
Ďakujem pekne. Teraz dávam slovo predsedovi výboru pre pôdohospodárstvo a životné prostredie pánovi poslancovi Antalovi, nech sa páči.
Laššáková, Jana, podpredsedníčka NR SR (2014-10-16):
Panie poslankyne, páni poslanci, chcem sa opýtať, využili ste všetci svoje právo a zúčastnili ste sa tajného hlasovania? (Reakcie z pléna.) Ešte, ešte pani poslankyňa Gabániová? Dobre. Takže nech sa páči, páni poslanci, ešte... (Reakcia z pléna.) Aj, aj pán poslanec Martvoň? Takže ako chceš. (Po skončení aktu tajného hlasovania.)
A. Belousovová, podpredsedníčka NR SR: (2009-02-10):
Faktickú poznámku na vystúpenie pána poslanca Szigetiho má pán poslanec Halecký. Končím možnosť prihlásiť sa s faktickými poznámkami. Pán poslanec Halecký má slovo.
Jurinová, Erika, podpredsedníčka NR SR (2014-02-05):
Ďakujem pekne. Vyhlasujem všeobecnú rozpravu za skončenú. Chce sa pani predkladateľka? Nechce sa vyjadriť. Pán spravodajca? Takisto nie. Prerušujem rokovanie o tomto bode programu. Milé kolegyne, kolegovia, dávam iba do pozornosti, že zajtra, teda vo štvrtok o 9.00 hodine, zajtra ráno budeme pokračovať pevne stanoveným bodom Zameranie zahraničnej a európskej politiky Slovenskej republiky na rok 2014, ktorý nám prednesie pán minister zahraničných vecí a európskych záležitostí Miroslav Lajčák. Prajem vám ešte pekný večer. (Prerušenie rokovania o 19.15 hodine.)
B. Bugár, podpredseda NR SR: (2005-05-20):
Pán poslanec Muránsky.
Paška, Pavol, predseda NR SR (2013-02-05):
Hlasujeme. (Hlasovanie.) 142 prítomných, 140 za, 2 sa zdržali. Schválili sme vládny návrh zákona č. 139 o omamných látkach. Dámy a páni, odhlasovali sme všetky prerokované body. Chcem vás ešte informovať o výsledkoch stretnutia poslaneckého grémia, ktoré sa stretlo pred hlasovaním pred 11.00 hodinou. Chcem tak, ako aj na grémiu, zareagovať na situáciu z piatka minulého týždňa a vyjadriť svoj názor, že správanie navrhovateľov, ktorí odignorovali, napriek tomu, že bol riadne v pléne schválený rokovací čas, svoje vlastné poslanecké návrhy, považujem za veľmi nekorektné a takisto aj niektoré vyhlásenia. Dovolím si odporučiť z tohto miesta všetkým tým, ktorí majú zúfalý pocit z neustálej účasti pred kamerami, že existuje množstvo reality show, kde tak môžu učiniť, a chcem ich požiadať, aby nedehonestovali svoje kolegyne a kolegov jednak správaním, kedy ignorujú dokonca vlastné návrhy legislatívne a takisto aj dohody z, či už z poslaneckého grémia, alebo z pléna Národnej rady. Preto navrhujem zmenu programu 14. schôdze nasledovne: Poobede, keďže vyhlásim obedňajšiu prestávku, budeme pokračovať v prerušenej rozprave. Pán poslanec Novotný nemá ešte skončené svoje vystúpenie. Potom bude možnosť sa prihlásiť do rozpravy ešte ústne. A po prerokovaní tohto vládneho návrhu zákona budeme pokračovať bodom č. 73, je to tlač 376, a ďalej bodmi až po bod 79 s tým, že bod Správa o vyšetrovaní kauzy Gorila je tak, ako sme ho pevne stanovili, vo štvrtok 7. februára o 9.00 hodine. Potom budeme pokračovať bodom 28 a potom bodmi 40 až 71. Návrhy zákonov, ktoré boli pôvodne v programe ako pod číslami 32 až 39 budú zaradené na koniec rokovania schôdze. Chcem upozorniť, že ak dôjde k potrebe z pohľadu priebehu schôdze, body 32 až 39 navrhnem vyradiť z rokovania schôdze alebo programu 14. schôdze. Ešte vás chcem upozorniť, že voľba členov Rady rozhlasu a televízie, je to bod 81, bude vo štvrtok 7. februára. Dostanete takúto zmenu okamžite, ako ju odhlasujeme, do svojich lavíc, aby ste si mohli, samozrejme, pripraviť tí, ktorí máte spravodajcovstvo alebo návrhy, aby ste sa mohli pripraviť. Čiže dávam hlasovať o návrhu na zmenu programu . (Hlasovanie.) 134 prítomných, 122 za, 1 proti, 7 sa zdržali, 4 nehlasovali. Návrh sme schválili. Ďakujem pekne. Pán predseda výboru pre európske záležitosti pán poslanec Blaha.
Pellegrini, Peter, predseda NR SR (2014-11-26):
Hlasujeme o bode 9 spoločnej správy. (Hlasovanie.) Prítomných 141 poslancov, za 6, proti hlasovalo 78, zdržalo sa 57. Konštatujem, že bod 9 spoločnej správy sme neschválili.
Figeľ, Ján, podpredseda NR SR (2014-06-10):
Ďakujem pekne. Netreba reagovať, ďakujem pekne. Pán Ján Mičovský je ďalší prihlásený do rozpravy. Nech sa páči, pán kolega.
Žiga, Peter, podpredseda NR SR (2024-01-16):
Pán poslanec Viskupič.
Kondrót, Maroš, poslanec NR SR (2013-10-22):
Teraz pristúpime k hlasovaniu o návrhoch z rozpravy. Dajte, prosím, hlasovať o prvom mojom návrhu, o bodoch 1 a 2, 3 spoločne.
P. Hrušovský, podpredseda NR SR: (2001-09-17):
M. Angelovičová, poslankyňa: Ďakujem pekne za slovo. Vážený pán predsedajúci, vážený pán minister, ctená snemovňa, dovoľte mi vysloviť stanovisko k predloženému vládnemu návrhu zákona č. 285/1995 Z. z. o rastlinolekárskej starostlivosti v prvom čítaní. Predložený vládny návrh zákona svojou vecnou podstatou nadväzuje aj na zákon o hnojivách, ktorý sme prerokúvali a schválili v polovici marca roku 2000. Aj z tohto dôvodu bolo nevyhnutné jeho vypracovanie. Druhým dôvodom, pre ktorý je dnes tento vládny návrh zákona prerokúvaný v parlamente, je plnenie prioritnej úlohy vlády Slovenskej republiky vyplývajúcej z pravidelnej správy Európskej komisie o pripravenosti Slovenskej republiky na členstvo v Európskej únii z 8. 11. 2000 uvedenej pod bodom B57. Ja osobne som veľmi rada, že prišiel tento predložený vládny návrh zákona na prerokovanie do Národnej rady z jednoduchého dôvodu. Život ukázal, že s veterinárnou starostlivosťou musí paralelne fungovať aj rastlinolekárska starostlivosť. Doterajšie výsledky nasvedčujú tomu, že veterinárna starostlivosť v mnohých prípadoch predbehla fytosanitárnu starostlivosť. Tak napríklad do Národného programu na prijatie acquis communautaire 2001 sa v mnohom uprednostňuje veterinárna starostlivosť, až vzniká dojem prevzatia niektorých kompetencií veterinármi, ktoré sú logické pre fytosanitárnu starostlivosť, ako sú napríklad fytosanitárne kontroly na hraničných priechodoch, vypracovanie mnohých slovenských technických noriem a iné. V návrhu sú charakterizované a definované okrem iného rastlinolekárska starostlivosť, rastlinolekárska kontrola, fytoinšpektor, orgány a ústav rastlinolekárskej starostlivosti a iné, čím sa zrozumiteľne vymedzujú pôsobnosti fytosanitárnej starostlivosti. Predložený návrh zákona je nielen očakávaný praxou, ale bude významným prínosom na riešenie problémov nielen v pôdohospodárstve, ale aj v ďalších oblastiach. Ja osobne podporujem predložený vládny návrh zákona o rastlinolekárskej starostlivosti a budem hlasovať za jeho posunutie do druhého čítania. K jeho vecnej podstate vystúpim pri prerokúvaní návrhu zákona na schôdzi Národnej rady v druhom čítaní. Navrhujem ctenej snemovni prerokovanie predloženého vládneho návrhu zákona, ktorým sa mení a dopĺňa zákon Národnej rady Slovenskej republiky č. 285/1995 Z. z. o rastlinolekárskej starostlivosti, tlač 1098, aj vo Výbore Národnej rady Slovenskej republiky pre životné prostredie a ochranu prírody. Ďakujem pekne za pozornosť.
Saková, Denisa, ministerka vnútra SR (2019-01-31):
K tej prvej časti otázky, tak ako ste sa pýtali, vyhodnotenie meraní teplôt, vlhkosti bolo v prípustných hodnotách, tak ako som povedala. A koncentrácia CO2 nepresiahla zdravotne akceptovateľnú hodnotu. Čo sa týka kolaudácie budovy, nemám momentálne tuto pri sebe informácie, ja vám to viem operatívne zistiť a zaslať túto informáciu. Máme tých klientskych centier otvorených 55, takže neviem to momentálne vám povedať, či tá kolaudácia bola ukončená, alebo nie.
Poliačik, Martin, poslanec NR SR (2014-11-26):
Ďakujem. Jozef, ja som celkom pozorne počúval, ale v jednej veci som sa stále nedobral odpovede a snažil som sa to čítať. My tu transponujeme smernicu, jednu konkrétnu a niekoľko ďalších doplnkovo, ale z toho, čo som z tých smerníc videl, tak vláda si tu sama zviazala ruky, pretože aj pri požičiavaní prostriedkov z národného fondu, aj pri rozhodovaní o výške príspevkov ex ante do národného fondu, aj o výške riadnych ročných príspevkov dotknutých inštitúcií by mohla spolurozhodovať alebo resp. tieto rozhodnutia by mohli byť podmienené súhlasom buď ministerstva financií, alebo vlády ako takej. Neviem, že či tie pozmeňováky, ktoré prišli na výbore, v tomto, alebo na výboroch, v tomto niečo menia, ale možnože by stálo za to opýtať sa aj pána ministra, poprípade keby to spomenul vo svojej záverečnej reči, ak by teraz počúval, že prečo vlastne sa tá smernica netransponuje do maximálnej možnej miery, to znamená, prečo v týchto troch oblastiach sa tam nedala podmienka súhlasu vlády alebo ministerstva financií, pretože tým pádom by nebola tak vážne odovzdávaná tá kompetencia ďalej a bola by maximalizovaná možná kontrola zo strany vlády a ministerstva financií. Ja som mal k tomu pripravený aj teda pozmeňovák, ale vieme, aké sú pomery v parlamente. Možnože bude stačiť, keď to pánovi ministrovi dáme teraz. Ešte je pomerne dosť času do účinnosti s tým niečo robiť. A možno by sa ešte tá možnosť vlády kontrolovať jednak výšky príspevkov a jednak to, že či si požičiavať prostriedky z národného fondu, mohla zvýšiť. Ďakujem.
Kondrót, Maroš, poslanec NR SR (2015-09-22):
Ďakujem pekne, pani podpredsedníčka. Vážený pán predseda, kolegyne, kolegovia, podávam spoločnú správu výborov Národnej rady Slovenskej republiky o výsledku prerokovania predmetného návrhu. Máme to ako správu 1739a. Predseda Národnej rady Slovenskej republiky rozhodnutím z 31. augusta 2015 č. 1737 pridelil návrh na prerokovanie týmto výborom: 	Výboru Národnej rady Slovenskej republiky pre financie a rozpočet a výboru pre hospodárske záležitosti, ktorý zároveň určil ako gestorský výbor. Výbory, ktorým bol návrh pridelený, o ňom rokovali nasledovne: 	Výbor Národnej rady Slovenskej republiky pre financie a rozpočet rokoval o návrhu 3. septembra 2015 a prijal k nemu uznesenie č. 448, Výbor pre hospodárske záležitosti o návrhu rokoval 10. septembra 2015 a prijal k nemu uznesenie č. 474. Týmito uzneseniami výbory odporučili Národnej rade Slovenskej republiky predmetný 	návrh schváliť. Gestorský výbor na základe stanovísk výborov odporúča Národnej rade Slovenskej republiky zmenu rozsahu použitia majetku Fondu národného majetku Slovenskej republiky, v roku 2013, ´14 má byť, pardon, to je preklep, 2014 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý 4. decembra 2015 uznesením č. 1451 schválila Národná rada Slovenskej republiky vo výške 15 423 600 eur, o 800 000 000 eur na celkový objem do výšky 815 423 600 eur schváliť a prijať uznesenie, ktoré je v prílohe tejto správy. Spoločná správa výborov Národnej rady Slovenskej republiky o výsledku prerokovania predmetného návrhu (tlač 1739a) bola schválená uznesením gestorského výboru č. 481 zo 16. septembra 2015. Súčasne výbor poveril spoločného spravodajcu predložiť Národnej rade Slovenskej republiky spoločnú správu výborov o výsledku prerokovania návrhu a poveril ho právomocami podľa § 79 ods. 5 rokovacieho poriadku. Návrh na uznesenie Národnej rady Slovenskej republiky k návrhu doplnku č. 1 k návrhu na použitie majetku Fondu Národného majetku Slovenskej republiky v roku 2015 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov. Národná rada Slovenskej republiky podľa § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov schvaľuje zmenu rozsahu použitia majetku Fondu národného majetku Slovenskej republiky v roku 2015 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý 4. decembra 2014 uznesením č. 1451 schválila Národná rada Slovenskej republiky vo výške 15 423 600 eur, o 800 000 000 eur na celkový objem do výšky 815 423 600 eur. Toto bol návrh uznesenia. Vážená pani predsedajúca, skončil som, otvorte, prosím, rozpravu.
Laurenčík, Milan, podpredseda NR SR (2020-09-23):
Pán poslanec Ján Ferenčák.
Jurinová, Erika, podpredsedníčka NR SR (2014-06-26):
V poriadku. Takže týmto prerušujem aj dnešný deň schôdze, stretneme sa zajtra ráno pokračovaním v načatom úvodnom slove k zákonu o bankách. Pekný večer prajem. (Prerušenie rokovania o 19.00 hodine.)
Sulík, Richard, predseda NR SR (2010-12-15):
Ďakujem pekne. S faktickou poznámkou sa neprihlásil nikto. Vyhlasujem rozpravu za skončenú. Chce k rozprave zaujať stanovisko pán spravodajca? Nie. Prerušujem rokovanie o tomto bode programu. Teraz mám niekoľko informácií. Po prvé teda budeme hlasovať o 11.30 hodine. Po druhé pán prezident vrátil zákon o Slovenskej televízii a rozhlase a pýtam sa, či je všeobecný súhlas s tým, aby sme do programu zaradili opätovné prerokovanie tohto zákona na dnes poobedie. (Súhlasná reakcia pléna.) Ďakujem vám pekne. Poprosím, aby aj cez obednú prestávku k tomuto sa zišli výbory. Ďalšia vec. Navrhujem, aby sme zaradili do programu uznesenie Národnej rady o ustanovení podrobností a podmienok uhrádzania výdavkov na prevádzku poslaneckej kancelárie. Je to tlač 198. Neviem, či to máte v laviciach. Máte. Je to len uznesenie Národnej rady, aj keď sa do budúcna ukáže niečo ako zle nastavené, vieme to, samozrejme, zmeniť. Myslím si, že tu všetci poslanci majú spoločné záujmy a navrhujem, aby sme aj tento bod zaradili do programu dnes poobede. Je takýto súhlas? (Súhlasná reakcia pléna.) Ďakujem vám pekne. Takže tieto dva máme, tieto dva body máme zaradené do programu, plus dnes poobede nás čaká posledný bod tejto schôdze a to je petícia, tretia petícia, ktorá ale musí byť cez obed ešte prerokovaná vo výbore. Je to petícia za zachovanie slovenského poľnohospodárstva a potravinárstva, tlač 193. Čiže dnes poobede prerokujeme tieto tri body. Uvidíme, ako budeme na tom s časom. Môžeme zvážiť dať schôdzu, mimoriadnu schôdzu už dnes, uvidíme ako teda to bude vyzerať a či bude takáto vôľa. V každom prípade hlasuje sa od 11.30 hodiny presne do 12.00 hodiny, predpokladám nebudú odhlasované všetky body, lebo ich je veľa. A určite hlasujeme o 17.00 hodine a po hlasovaní, predpokladám 17.30 hodine by som vás rád pozval na jeden malý vianočný prípitok. Ja to ešte raz zopakujem, keď tu bude aj viacej ľudí, ale už teda tí, čo sú tu, majú túto informáciu skôr, tu, v parlamentnom bufete. Čiže teraz je prestávka do 11.30 hodiny. Poprosím vás, aj vašich kolegov, aby sme mohli začať o 11.30 hodine presne, máme veľa hlasovania. Ďakujem pekne. (Prestávka.) (Po prestávke.)
Zmajkovičová, Renáta, podpredsedníčka NR SR (2014-07-03):
Páni poslanci, pán poslanec Přidal.
Jarjabek, Dušan, poslanec NR SR (2015-04-16):
Ďakujem za slovo, pán predseda Národnej rady. Vážený pán poslanec Fronc, milý Martin, môžem si to dovoliť takto povedať, je mi cťou. Dohodnime sa aspoň na tom, a pritom nehovorme o tom kto, že jedným z problémom tejto schôdze a problémom aj tohto odvolávania je politicky zneužitá téma Váhostavu, politicky zneužívaného mena Široký, a dávajme si otázky, a na ktoré iste nájdeme čiastočne aj odpovede, prečo k tomu tak došlo, kto má na to aké dôvody, ale zanechajme všetky tie invektívy. Ja ti chcem poďakovať, že ten tvoj prejav bol taký, aký bol. Ale myslím, že toto je, je problém aj tohto odvolávania, zneužitie témy a zneužitie mena. Veď Váhostav nemôže byť politicky prišívaný nejakej politickej strane. Meno Široký nemôže byť politicky prišívaný nejakej politickej strane, hoc by to takto niekto chcel, preto, lebo aj Široký, aj Váhostav sa nenarodili pred štyrmi rokmi, ani pred desiatimi. Prosím vás, berte to v dobrom, ako, ako to myslím. Tu ide o politické zneužitie istej témy. Na tom sa dohodnime, keď chceme o tom korektne jednať. A s tým súvisí aj to ďalšie, čo nasleduje, a nakoniec aj to, prečo tu dnes sedíme, a to je, bohužiaľ, to nešťastné odvolávanie pána podpredsedu Národnej rady. Áno, je to nešťastné odvolávanie, ale je to zdôvodnené nejakým spôsobom. Takže buďme takí dobrí a nechajme tie invektívy aspoň nateraz.
Tabák, Romana, poslankyňa NR SR (2022-05-20):
Ďakujem za slovo. Pán minister Matovič, vaša strana sa ku mne nezachovala najlepšie, ale aj napriek tomu tento návrh ja podporím, lebo nepatrím k zákerným poslankyniam. Ja si myslím, že rodina je základ všetkého. Mám na vás jednu otázku, chcela by som vedieť ako tento návrh pomôže slobodným matkám a slobodným otcom. A tiež by som vám veľmi rada dala radu do života, akceptujte druhých takých, akí sú. Ďakujem.
Jurinová, Erika, podpredsedníčka NR SR (2015-04-15):
Pán poslanec Poliačik.
Paška, Pavol, predseda NR SR (2013-05-29):
Hlasujeme. (Hlasovanie.) 137 prítomných, všetci boli za. Pripomienku pána prezidenta sme schválili. Sme v treťom čítaní . Rokujeme o vrátenom zákone. Otváram rozpravu v treťom čítaní. Nemám prihlášku do rozpravy. Vyhlasujem rozpravu za skončenú. A ešte jedno hlasovanie na záver.
P. Farkas, poslanec: (2001-12-13):
J. Migaš, predseda NR SR: Hlasujeme o prvom návrhu pána poslanca Drobného, o prvom hlasujeme. (Hlasovanie.) Prítomných je 131 poslancov, za 52, proti 26, zdržalo sa 48, nehlasovalo 5. Prvý návrh pána poslanca Drobného sme neschválili. Druhý.
Bugár, Béla, podpredseda NR SR (2019-05-13):
Ďakujem. Teraz dávam slovo spoločnému spravodajcovi, ktorého určil navrhnutý gestorský výbor pre vzdelávanie, vedu, mládež a šport poslancovi Galisovi, nech sa páči.
Laššáková, Jana, podpredsedníčka NR SR (2012-10-29):
Pán poslanec Vašečka, nech sa páči.